Terroristid pussitavad ja tulistavad Jeruusalemma tänavail iisraellasi.
Kes õhutab vägivalda ja kuhu see viib?
Igavene side: Miks on kristlased ühed Iisraeli tuliseimad toetajad?
96-aastane Billy Graham teab, et on teel kodu poole.
Maailmakuulus evangelist jätab oma viimase sõnumi:
pilguheit Grahami viimasesse raamatusse "Where I Am".
KRISTLIKU MAAILMA UUDISED
Tere tulemast saatesse! Olen Heather Sells.
George Thomas ja Wendy Griffith on tööreisil.
Terrorirünnakud Jeruusalemmas on kestnud juba kaks nädalat.
Iisraeli julgeolekuväed valmistuvad uuteks "raevupäevadeks".
Jätkab meie Lähis-Ida korrespondent Julie Stahl.
Raevupäeva eel märatsevad palestiinlased
põletasid Nabluses Joosepi haua.
Välisministeeriumi kantsleri Dore Goldi sõnul
meenutab see moslemiäärmuslaste tegevust Afganistanist Liibüani.
Raevupäeval palestiinlased märatsevad
ja kähmlevad Iisraeli väesalkadega Juuda ja Samaaria tulipunktides.
Julgeolekuväed valmistusid reedeks,
mille palestiinlased Raevupäevaks kuulutasid.
Peaminister Netanyahu sõnul
on terrorismi ja vägivalla taga kihutustöö.
Algul väidetakse, et püüame muuta status quod al-Aqsal
või püüame mošeed hävitada.
Nüüd on uus suur vale: Iisrael hukkavat palestiinlasi.
Palestiinlaste president Abbas süüdistas Iisraeli
"süütu Palestiina poisi" hukkamises,
kes pussitas omaealist Iisraeli poissi.
Palestiina poiss on elus ja Iisrael ravib seda terroristi.
Iisraeli teatel võivad al-Aqsal, nagu alati, palvetada vaid moslemid.
Kristlaste ja juutide sissepääs on piiratud ja palvetamine keelatud.
Netanyahu sõnul ei ajenda rünnakuid seis rahuprotsessil.
Rünnakute põhjus on selles, et nad ei taha meid siia.
Pinge Iisraelis on käegakatsutav. Paljud väldivad avalikke paiku,
teised ei anna järele.
Lapsena kuulsin teisest intifadast, kuid ise pole midagi sellist kogenud.
Kui midagi Facebookis näen, teeb see haiget.
Loodan, et vigastatud paranevad kiiresti.
Vahel võib ringiliikumine hirmutada.
Kuid usun Jumalat. Tean, et Ta aitab.
Julie Stahl, Jeruusalemm
Kristlastel on Iisraeli ja juutidega tugevad sidemed.
Dr Cornelius Bekker juhib Regentis piibliuuringute fakulteeti.
Ta selgitab seda igavest sidet.
Miks kristlased juutide ja Iisraeliga erilist sidet tunnevad?
Iisraeli ajalugu on meie ajalugu.
Oluline on Jumala valik. Ta valis Aabrahami, Iisaki, Jaakobi
ja Joosepi, kelle haud äsja põletati.
Tunneme sugulust Jumala valiku ja meie ajaloo tõttu.
Jeesus, Paulus ja algkogudus olid juudid.
Kui poliitika kõrvale jätta, siis mis seda vägivalda põhjustavad?
Läbi ajaloo on paljud jõud Iisraeli vastu tõusnud.
Asi on alati Jumala suveräänsuses ja valikus.
See on solvang kristlaste ja Jumala suveräänse valiku suhtes.
Kristlased võivad vahel tuimaks muutuda.
Miks peaksid nad hoolima Iisraelis toimuvast?
See näitab, et käsil on midagi suuremat.
Tõuseb jõude, mitte üksnes Iisraeli või kristluse vastu,
vaid ka Jumala võimu vastu.
Kuidas julgustad kristlasi infot hankima ja aitama?
Kuidas peaks toimuvale reageerima?
Kaks vajadust on teistest üle.
Esiteks peaksid kõik kristlased Iisraeli ja juute toetama.
Nad on osa meie pärandist.
Teiseks õhutab Piibel Jeruusalemmale rahu paluma.
Ava veidi Iisraeli prohvetlikku tähendust.
Esiteks ütleb apostel Paulus,
et Iisraeli ajalugu näitab, kas Jumal on ustav.
Kas Ta täidab oma tõotused Iisraelile?
Kui Ta need täidab, täituvad ka tõotused kogudusele ja maailmale.
Seepärast on see tähtis.
Paljud jälgivad Iisraeli olukorda ja mõtlevad, kuidas reageerida.
Aitäh intervjuu eest, dr Bekker!
Uudiseid Iisraeli ja juudikogukonna kohta maailmas
saab sektorist Jerusalem Dateline aadressil cbnnews.com.
Hiina, Iraan ja Saudi Araabia kuuluvad nende riikide hulka,
keda välisministeerium peab usuvabaduste rikkujateks.
USA usuvabaduse erisaadik rääkis Jennifer Wishonile,
kuidas USA usuvähemusi aitab.
USA kristlased vaatavad õudusega,
kuidas Islamiriik nende õdesid-vendi hukkab, vägistab ja risti lööb,
kui nad islamisse ei pöördu.
Äsjaavaldatud usuvabadusraportis oli palju dokumenteeritavat:
"Jesiidid ja kristlased on kannatanud enim
ISISe ja teiste usuekstremistide harrastatud tagakiusu all.
Rünnakutega püütakse neid süstemaatiliselt Lähis-Idast hävitada."
Vägivald on šokeeriv.
David Saperstein on olnud usuvabaduse volinikuks ligi aasta.
Mis usuvabadust kõige enam ohustab?
Arvatavasti sallimatuse kasv.
Seda harrastavad usuäärmuslased paljudes maades,
kus erinevad religioonid on sajandeid kõrvuti elanud.
Sapersteini sõnul aitab amet kristlasi ja teisi vähemusi.
Nad eraldavad miljardeid dollareid põgenikele
ja aitavad üleminekuaja kohtuasjades Iraagi kristlasi,
kes põgenesid Niinive tasandikult, Mosulist ja mujalt.
Tuhanded kristlased põgenesid neilt aladelt, et peresid päästa.
Naabrid on mahajäetud aladel nende kodud ja ärid käiku lasknud.
Need asjad tahavad lahendamist, kui nad naasevad.
Vaja on üleminekuaja kohtusüsteemi. Püüame seda ehitada.
Väidetavalt võiks Obama valitsus usuvähemuste kaitseks
rohkem ära teha, eriti Lähis-Idas.
On see nii?
Alati on raske hinnata väidet, et võiks rohkem teha.
Vaata, mida meie sekkumine on korda saatnud.
Jesiidikogukonda ähvardas praktiliselt massimõrv.
See oli ISISe selge ja deklareeritud eesmärk.
Tuhanded ja ehk isegi sajad tuhanded jesiidid on täna elus,
kuna USA juhtis vahele sekkumist.
Mõned Iraagi kristlased haaravad enda kaitseks relvade järele.
Millist nõu annate tagakiusatud usuvähemustele?
Kohalikest kaitsevägedest pole ükski piisavalt suur,
et ISISe sarnastele tugevstele rühmitustele vastu hakata.
Õhutame neid ühendama jõude Peshmerga vägede
või Iraagi armeega.
Milline maailma piirkond teile lisaks Lähis-Idale veel muret teeb?
Kus iganes näeb usulist rõhumist ja õiguste rikkumisi,
ja kus inimesi karistatakse, piinatakse, vangistatakse ja ahistatakse,
kuna nad tahavad järgida oma usku ja veendumusi ning teenida Jumalt
vastavalt südametunnitusele. Kui seda rikutakse, teeb see haiget.
Kas ärkate vahel hommikuti mõttega: "Palju tööd on.
Palju tuleb ära teha, et kaitsta ..."
Juudi rabina on teil ka isiklikud veendumused.
Pärinen kogukonnast,
mida on sajandeid usuliselt rõhutud, diskrimineeritud ja tagakiusatud.
Tean, mis toimub, kui head inimesed pealt vaatavad,
kui teist inimrühma rõhutakse nende usulise identiteedi tõttu.
See õhutab mind kaitsma kristlasi ja vähemusi
kogu maailmas, kõiki rõhutuid.
Nagu usuvabadusraport näitab, teevad õuduste eest vastutajad
asja paremini selgeks kui keegi teine.
Jennifer Wishon, Washington
Järgmiseks: suure evangelisti viimane sõnum.
Heidame pilgu Billy Grahami uude raamatusse.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Billy Graham on kuulutanud kõigil kontinentidel ja pea 200 riigis.
96-aastasena soovib ta jõuda veel miljoniteni
oma uue raamatuga "Where I Am".
Efrem Graham vestles Grahami pojaga raamatust,
mida peetakse evangelisti viimaseks peatükiks.
See on sinu õhtu Kõigevägevamaga
ja teist sellist ei pruugi tingimata enam tulla.
Evangelist Billy Grahami võimas hääl kõlab taas - uue raamatu lehtedel.
Lehekülg 22: "Päästet pakutakse meile tasuta ..."
Tema poeg Franklin Graham räägib raamatust hea meelega.
Raamatut turustatakse Billy Grahami viimase projektina. Kas see on seda?
Ütleksin, et jah. Ta alustas seda rohkem kui kahe aasta eest.
Ta visandas raamatu mõtte ja peatükkide kokkuvõted
koos toimetajaga ja jäi siis haigeks.
Panime projekti kõrvale, arvates, et see ei valmi kunagi.
Aasta hiljem tema tervis paranes ja ta jätkas tööd.
Ma ei usu, et ta seda uuesti teeks.
Mis tunne on teada, et see jääb isa viimaseks projektiks?
Olen tänulik, et ta raamatu valmis sai,
sest julgustasin teda selles.
Where I Am (Kus ma olen) on Billy Grahami 33. raamat.
Mooses küsis Jumalalt: "Kelle ma ütlen mind saatnud olevat?"
Jumal ütles: "Ma olen see, kes ma olen.
Ütle, et Mina Olen saatis sind." Raamatu nimi on "Kus mina olen".
Jeesus ütles: "Mina olen tee ja tõde ja elu;
keegi ei tule Isa juurde muidu kui minu kaudu. Olen algus ja lõpp."
Raamatu pealkirjast kuni viimase leheni uuris Graham,
mida kirjutavad teest Taevasse ja teest põrgusse
kõik Piibli 66 raamatut. Valik on selge.
Isalt on küsitud: "Kus on Taevas?"
Ta vastab: "Taevas on seal, kus Jeesus on,
ja olen peagi Tema juures."
Isa kartis, et Hollywood määratleb, milline Taevas välja näeb;
et popkultuur defineerib taeva ja põrgu.
Ta tahab, et rahvas mõistaks,
mida Piibel igavikust räägib, et nad valmis oleksid.
Viimase teose kirjutamise ajal
on Graham näinud ISISe tõusu ja kristlaste tagakiusu süvenemist,
mitut massitulistamist USAs
ja USA Ülemkohtu toetust homoliitudele.
Tean, et isa jälgib endiselt maailma sündmusi.
Kas mõni sündmus inspireeris seda tööd?
Ta jälgib uudiseid.
Ta hoiab end teatud piirini asjadega kursis.
Seejärel saab tal sellest kõrini.
Ta näeb, kui kiiresti maailm moraalselt korrumpeerub.
Tundub, et meie maa on moraalselt kaljult alla kukkunud.
See on talle pettumuseks, nagu meile kõigile.
Kuid ta mõistab, et Jumala Sõna ja iga sõna selles on tõde.
Kõik peavad surema, sest oleme kõik pattu teinud, igaüks.
Graham on kuulutanud ise Sõna rohkematele kui keegi teine ajaloos.
Teda on hüütud Ameerika pastoriks. Ameerika armastab teda.
Kas ta igatseb jutlustamise järele?
Kindlasti. Ta armastab jutlustamist.
Mõne aasta eest, kui ta lõpetas,
tahtis ta veel korra jutlustada. - Ma mäletan seda.
Kaalusime seda, kuid mõistsime, et tema vanuses
ei jaksa ta seista kõnepuldis, kuulutada evangeelset sõnumit
ja kutsuda rahvast päästele.
See paneb jõuvarud proovile isegi minul, noorel mehel.
Isa mõistis, et tal pole jõudu, isegi kui tahet jätkub.
Jumal pidas seda targaks.
Põhja-Carolina osariigi nimel allkirjastame me eelnõu ...
Põhja-Carolina kuberner allkirjastas seaduseelnõu
ettepanekuga püstitada Grahami ausammas
Kongressihoone aulasse ühe endise kuberneri asemele.
Need on surnud inimeste ausambad.
See, et isa on veel elus ja osariik tahab teda niiviisi austada,
on isale suureks auks.
Mis isa ütles selle peale? - See ei meeldi talle.
Ei meeldi? - Ta ei taha endale mingit tähelepanu.
Tema sõnul peab olema vähem Billy Grahamit ja rohkem Issandat.
Rahva Kristuse juurde juhtimine on Grahami eluaegne armastus.
Efrem Graham, New York
Järgmiseks: Kuuba kogudus kasvab võimsalt.
Neil on oma misjoniliikumine. Heidame pilgu sellele uuele kasvule.
Täida oma päevad Jumala Sõna muutva väega.
Olge tugevad ja julged! Ärge kartke!
Rahu ma jätan teile, oma rahu ma annan teile.
Jumal on me varjupaik ja tugevus, meie abimees kitsikuses
ja kergesti leitav. Seepärast me ei karda.
The Transforming Word: Kirjakohad hirmu võitmiseks ja rahu kogemiseks.
Nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Haitil tapeti USA misjonär Roberta Edwards.
Ta teenis Port-au-Prince'i elanikke üle 20 aasta ja juhtis lastekodu.
Laupäeva õhtul peatati tema auto.
Teda tulistati ja autost rööviti 4-aastane laps.
Motiiv on endiselt ebaselge.
USA ja Kuuba suhete avamine
tõukab tagant misjonitööd Kuubasse.
Ameerika kristlased ootavad innuga Kuubasse reisimist.
Minu reisil selgus, et Kuuba usklikud on juba oma misjonitööd alustanud.
Kuubas paisub misjonitsunami,
kui Põhja-Ameerika kogudused valmistuvad kohale tormama,
innustatuna paranevatest suhetest ja reisitingimuste paranemisest.
Juht, kes mõtleb, kuidas maailma mõjutada,
või kuidas kogudus saaks osaleda põnevas kristlikus töös, näeb Kuubat.
Lõuna Baptistide juhi Carlisle'i sõnul
hakkas huvi kasvama 2014. a, kui Obama Kuubaga suhted taastas.
Carlisle tahab koos teiste misjonitöö juhtidega,
et ameeriklased säilitaksid siiski õppija ja julgustaja rolli,
sest Kuuba kogudus kasvab võimsalt ja võib õpitut jagada.
20 aastaga on rajatud üle 15 000 koguduse.
See pole suletud riik, kuhu evangeelium jõudnud pole.
Usklikud kasvavd uskumatul kombel. Istutatakse kodukogudusi.
See kristlaste farm
tunnistab koguduse evangeliseerimisinnust ja loovusest.
Farm rahastab misjonikooli, mis koolitab aasta aega misjonäre
ja saadab nad evangeliseerimata aladele.
Jumal andis meile nägemuse misjonikooli avamise kohta.
Pastor Juan haaras ainulaadsest võimalusest 2008. a,
kui Kuuba valitsus farmeritele maad andis.
Ta tahtis muuta okkalised põllud
isemajandavaks teenistustööks.
Nüüd on ligi sada kooli vilistlast rajanud uusi kogudusi.
Meie elu- ja klassiruumid pole luksuslikud.
See võiks Issanda tööd takistada: "Ma ei saa midagi teha."
Kuid see ei peata meid. Nägemus ja kirg tõukavad meid tagant.
Nägemus ja kirg on juhtinud ülemaailmsete eesmärkideni.
Kuigi ressursid on tohutult piiratud, on Kuuba kogudus alustanud
omaenda välismaale suunduvat misjoniliikumist.
Kuuba on misjonäride maa.
Oleme valmistunud aastaid inimesi välismaale saatma.
Sajad kuubalased on viimasel ajal misjonikutsele vastanud.
See abielupaar suundus Ecuadori evangeliseerimata rahva juurde.
Eksperdid imetlevad, kuidas Issand kuubalasi misjoniks on valmistanud.
Esiteks mõistavad nad raskusi.
Vaesus ja puudus on meid ette valmistanud.
Kuubalased kasvutingimusi võib jäljendada peaaegu kõikjal,
eriti raskesti saavutatavatel aladel,
kuna pole vaja hulgaliselt ressursse ja ülistustiimi.
Kuubalased mõistavad ka lihtsat koguduserajamise meetodit.
On suureks kasuks, et nad on harjunud piiratud ressurssidega.
Võta Jumala elav Sõna ja õpeta seda inimestele.
Jaga evangeeliumi. Tee jüngreid. Nad hakkavad kodukogudusi rajama.
Lõuna Baptistid on toonud misjonitiime mujalt Ladina-Ameerikast
tutvuma koguduste rajamisega Kuubas.
Mõte on selles, et Kuuba mudelit võib jäljendada mujal Ameerikates,
kogudus võib vägevalt kasvada. Kui lisada Kuuba värske misjonitöö,
on võimalused piiritud.
Baptistimisjon IMB julgustab kuubalasi misjonitööle kõikjal,
mitte üksnes hispaaniakeelsetesse riikidesse.
Oodata on seega globaalset mõju.
CBN'i The Transforming Word on Pat Robertsoni uus õpetussari.
Lindistasin kirjakohti hirmu ja vabanemise kohta.
Kuulake neid hoolikalt.
Tahan, et vabaneksid hirmust.
Sari õpetab piibellikke põhimõtteid hirmu ja ahistuse võitmiseks
ning kuidas Sõna kuulmine ja valjult kuulutamine võib rahu tuua.
"Sest Jumal pole andnud meile arguse vaimu, vaid väe
armastuse ja mõistliku meele vaimu." 2Tm 1:7
Täiuslik aramastus ajab kartuse välja, sest kartuses on piin (ingl.k.).
Jumal ei taha, keegi teist piinades elaks.
The Transforming Word 2
kirjakohad hirmu võitmiseks ja rahu kogemiseks.
Nüüd saadaval.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
CBN jõuab Kambodža lasteni Superraamatu abil.
Tiimid korraldasid Kâmpóng Thumis Superraamatu lasteklubi ürituse,
kus osales ligi 1500 last.
1400 neist võttis vastu Jeesuse.
Superraamatut näeb iga pühapäev Kambodža rahvustelevisioonis.
CBN Kagu-Aasia valmistub Superraamatu jõulukampaaniaks,
mis jõuab lasteni rohkem kui 1500 koguduses
Kambodžas, Tais ja Vietnamis.
Aitäh vaatamast! George ja Wendy naasevad järgmine nädal.
Seniks, Jumal õnnistagu teid!
Tõlge: Monika Jaaguri